Jugoslovenska kinoteka
<s>Jugoslovenska kinoteka je  arhivska i muzejska nacionalna institucija za film i kinematografiju Republike Srbije, sa sedištem u Beogradu, u ulici Uzun Mirkovoj 1. Osnovana je 1949. i kroz istoriju je više puta menjala svoj status.</s>

<s>Istorijat 
U januaru 1949. u okviru ZVEZDA FILMA obrazuje se posebno odeljenje - KINOTEKA što je ustvari nova adresa za dotadšnji FILMSKI ARHIV istog preduzeća.</s><s>Milenko Karanović postaje prvi direktor Kinoteke.</s><s>Samo koji mesec kasnije, u maju, stvoren je fond od oko 700.000 metara filma.</s><s>Dve trećine tog fonda su činili domaći filmski  materijali.</s>

<s>Tri meseca kasnije 17. avgusta 1949. godine u SLUŽBENOM LISTU FNRJ broj 69. donosi se "Pravilnik o osnivanju i radu centralne jugoslovenske kinoteke", koji je 5. avgusta te godine potpisao predsednik Komiteta za Kinematografiju Vladislav Ribnikar, uz saglasnost Predsednika Vlade FNRJ i Ministra narodne odbrane Maršala Jugoslavije Josipa Broza Tita koji je takođe potpisao taj dokument.</s>

<s>Tako je, kažu dokumenti, 
Njenu delatnost finansirala je do 1972. godine SFRJ, potom, naizmenično grad Beograd i Republika Srbija.</s>

<s>Prilikom obeležavanja stogodišnjice filma na našim prostorima odlučeno je da se za DAN KINOTEKE uzme 6. jun. Tog dana 1896. godine Beograd je među prvim evropskim gradovima i prvi na Balkanu video čudo tehnike - kinematografija.</s>

<s>Od 1951. godine Jugoslovenska kinoteka postaje sedamnaesti član FIAF-a (Međunarodne federacije filmskih arhiva) koja danas okuplja preko 130 kinoteka iz celog sveta.</s><s>Od 1995. postaje, po pozivu, član ACE-a (Asocijacija kinoteka zemalja evropske zajednice).</s>

<s>Prvi direktor kinoteke je bio Milenko Karanović od 1949. do 1955. godine.</s><s>Posle njega je direktor bio reditelj Vladimir Pogačić od 1955. do 1981. godine.</s><s>Nakon njega je direktor bio filmski kritičar Živislav Bogdanović od 1981. do 1990. godine.</s><s>Reditelj Slobodan Šijan je bio direktor oko godinu dana a početkom 1992. godine je direktor postao Radoslav Zelenović i ostao do 2016. godine kada ga nasleđuje novinar i filmski kritičar Jugoslav Pantelić.</s>

<s>Zgrada Jugoslovenske kinoteke 
Jugoslovenska kinoteka je danas smeštena u zgradi nekadašnje Beogradske opštine u Uzun Mirkovoj ulici, sagrađene 1846. godine, koja ima status spomenika kulture.</s><s>Zgrada je služila opštinskim potrebama, jedno vreme u njoj je bio hotel "Srpska kruna", pamti se i kao mesto gde je posle Prvog svetskog rata Beogradu dodeljen francuski Orden Legije časti, a posle Drugog suđeno generalu Aleksandru Leru za zločine i bombardovanje Beograda 1941. godine.</s>

<s>Posle niza godina, menjanja dotadašnjih stanara i namena, Jugoslovenska kinoteka dobija na korišćenje 1995. godine zdanje u Uzun Mirkovoj, koju započinje sanacijom.</s>

<s>Organizacione celine 
Jugoslovensku kinoteku danas čine: Filmski arhiv (centralni deo smešten u Košutnjaku), Muzej kinoteke (Kosovska 11), Biblioteka i Direkcija.</s>

<s>Biblioteka</s>

<s>Na osnovu Zakona o zaštiti kulturnih dobara Jugoslovenska kinoteka danas spada u ustanove od posebnog značaja za Republiku Srbiju.</s><s>Kinoteku čine četiri organizaciona dela: arhiv jugoslovenske kinoteke, muzej Jugoslovenske kinoteke – bioskop, biblioteka i zajedničke službe.</s>

<s>Fond kinoteke se dopunjava i poklonima među kojima je i poklon Uglješe Raičevića od 2500 foto-aparata i kamera.</s>

<s>Direktor Jugoslovenske kinoteke od 1992. do 2013. godine i u statusu v.d bio je Radoslav Zelenović, do 2. februara 2016. godine.</s><s>Na funkciji direktora ga je nasledio Jugoslav Pantelić.</s>

<s>Reference</s>

<s>Vidi još 
 Muzej Jugoslovenske kinoteke
 Zgrada Beogradske opštine
 Radoslav Zelenović
 Nagrada Zlatni pečat</s>

<s>Spoljašnje veze 
 Jugoslovenska kinoteka, zvanični sajt
 Šta država favorizuje u kulturi („Politika“, 22. jul 2011)</s>

<s>Filmski arhivi
Jugoslavenska kinematografija
Srpska kinematografija</s>

